
                       GRAD ZAGREB
GRADSKA ČETVRT PODSUSED-VRAPČE
     Vijeće Gradske četvrti Podsused-Vrapče
                  Zagreb, Sigetje 2
                                                                           
KLASA: 026-02/17-001/306
URBROJ:251-06-11-13-17-                                                                             
Zagreb,  23. srpanj 2017.             

ZAPISNIK
sa 3. sjednice Vijeća Gradske četvrti Podsused-Vrapče, održane 23. kolovoza 2017., s početkom u 18,00 sati u zgradi područnog ureda Susedgrad, Sigetje 2, mala dvorana, soba 316/III.

NAZOČNI VIJEĆNICI: Stjepan Belanović, Ivka Bengez, Aljoša Bosnar, Marija Brajdić Vuković, Željko Drniković, Mirko Hrgović, Mihaela Ivšić, Zdenko Jušić, Dejan Kljajić, Mirjana Marić, Dubravko Peroš, Želimir Schauer, Ivan Turković, Ivan Vukoja i Branka Zorić Cindrić
SJEDNICI SLUŽBENO NAZOČNI: Margareta Cindrić Neuhold – zapisničar
OSTALI NAZOČNI: Željko Šimunović, zainteresirana strana za točku izmjene i dopune GUP-a
Konstatiranje da su na sjednici prisutni svih vijećnici, te da su zadovoljeni uvjeti za daljnji rad Vijeća.
Predsjednik Vijeća predlaže usvajanje zapisnika sa sjednica od 27. lipnja 2017. i 11. srpnja 2017. S obzirom da nije bilo primjedbi na tekst zapisnika, isti su jednoglasno usvojeni.
Predsjednik Dejan Kljajić predlaže izmjenu i dopunu dnevnog reda na način:
1. dosadašnja točka 7. dnevnog reda - Izmjene i dopune GUP-a premješta se pod 1. točka dnevnog reda (izgradnja Polivalentnog kompleksa, Ivo Zeba)
2. Prijedlog zaključka o izmjeni i dopuni Odluke o organizaciji i načinu naplate parkiranja – mišljenje, što bi bila nova točka dnevnog reda, 
3. Zahtjev za dodjelom financijskih sredstava od družine izviđača Golub mira i zahtjev za dodjelom financijskih sredstava od Taekwondo klub-a, Sokol, što bi uvrstili pod dosadašnju točku Prijedlog zaključka za raspored sredstava sa pozicije „ostali nespomenuti rashodi“, 
4. Zamolba predsjednika NK Vrapče i zamolba za davanjem suglasnosti za održavanje Podsusedskih svečanosti, što bi uvrstili pod dosadašnju točku Prijedlozi zaključaka na temelju zahtjeva građana, udruga i ustanova, 
Dubravko Peroš predlaže za ubuduće, kako bi korisno bilo uvrstiti pod 1. točku dnevnog reda   informacije s koordinacije predsjednika Vijeća Gradske četvrti i gradonačelnika Grada Zagreba, kako bi vijećnici o tome bili upoznati.
Gospodin Belanović inzistira na dopuni dnevnog reda u smislu donošenja Odluke o osnivanju radnih tijela Vijeća.
Prijedlog gospodina Belanovića nije prihvaćen, sukladno rezultatima glasanja 11 protiv, 3 suzdržana, 1 za prijedlog.

Nakon toga je Vijeće  jednoglasno prihvatilo dopunu  i slijedeći
DNEVNI RED
1. Izmjene i dopune GUP-a:
a) Izgradnja Polivalentnog kompleksa park Blanje
b) Ivo Zeba
2. Prijedlog zaključka o preimenovanju trga – mišljenje
3. Prijedlog zaključka o izmjeni i dopuni Odluke o organizaciji i načinu naplate parkiranja - mišljenje
4. Prijedlog akcijskog plana upravljanja bukom u Gradu Zagrebu – očitovanje
5. Prijedlog Strateške studije utjecaja na okoliš Strategije razvoja Urbane aglomeracije Zagreb za razdoblje do 2020. i Nacrt prijedloga Strategije razvoja Urbane aglomeracije Zagreb do 2020. - mišljenje
6. Prijedlog zaključka za postavljanje luna parka Berto – mišljenje 
7. Prijedlog zaključka za raspored sredstava sa pozicije „ostali nespomenuti rashodi“
8. Rad komunalnog redarstva –izvješće
9. Prijedlozi zaključaka Vijeća na temelju zahtjeva građana, udruga i ustanova
10. Pitanja i prijedlozi

Točka 1. Izmjene i dopune GUP-a

a) Izgradnja Polivalentnog kompleksa park Blanje


Sjednici Vijeća prisustvovao je gospodin Željko Šimunović kao zainteresirana strana vezano za izmjene i dopune GUP-a. 
Gospodin Šimunović ukratko obrazlaže opravdanost projekta izgradnje Polivalentnog kompleksa Park Blanje, te moli od Vijeća podršku, u smislu suglasnosti s njegovom inicijativom. Suglasnost bi išla u smjeru prenamjene površine u zonu sport-rekreacijska namjena – sport s gradnjom (planska oznaka R1), kako bi projekt uopće bilo moguće realizirati.
Predsjednik Vijeća upozorava nazočne vijećnike kako je Vijeće Mjesnog odbora Podsused, na svojoj sjednici također raspravljalo o naprijed navedenoj temi, te nije bilo suglasno, otvara se rasprava. 
Članovi Vijeća načelno pozdravljaju inicijativu gospodina Šimunovića, ali predlažu iznalaženje druge lokacije (npr. kamenolom Podsused) za takav projekt, a istovremeno podsjećaju i na nedostatak prikladnijih sadržaja (npr. starački dom) za to mirno područje, te sukladno tome i eventualnu prenamjenu prostora u zonu D2,D3.
S obzirom na predstojeću i buduće izmjene GUP-a, Vijećnici su suglasni da bi trebalo sveobuhvatno razgovarati o većem broju čestica i njihovoj prenamjeni istodobno, te će isto biti objedinjeno pod jednu točku dnevnog reda na jednoj od idućih sjednica. 
U raspravi sudjelovali: Dejan Kljajić, Dubravko Peroš, Mihaela Ivšić, Ivka Bengez, Zdenko Jušić, Marija Brajdić Vuković, Aljoša Bosnar 
Vijeće sa 13 glasova za i 2 glasa protiv donosi:

ZAKLJUČAK
Vijeće Gradske četvrti Podsused-Vrapče nije suglasno s inicijativom gospodina Željka Šimunovića koja se odnosi na projekt izgradnje Polivalentnog kompleksa park Blanje.

b) Ivo Zeba
Predsjednik vijeća otvara raspravu, temeljem zamolbe gospodina Zebe upućene Vijeću gradske četvrti.
Dubravko Peroš ponovno ističe nužnost formiranja radnih tijela i izjašnjava se kako će za ovu i ostale slične točke dnevnog reda, ove i budućih sjednica biti suzdržan, dok se ne definira sastav radnih tijela. Istog stajališta je i gospodin Belanović.
U raspravi sudjeluju: Dubravko Peroš, Stjepan Belanović
Vijeće sa 9 glasova za i 6 glasa protiv donosi:

ZAKLJUČAK
Vijeće Gradske četvrti Podsused-Vrapče suglasno je s prijedlogom gospodina Ive Zebe koji se odnosi na prenamjenu zemljišta iz „zone zelenila“ u „zonu stanovanja“ za k.č.br. 5321/1, k.o. Gornji Stenjevec.


Točka 2. Prijedlog zaključka o preimenovanju trga – mišljenje

Odbor za imenovanje naselja ulica i trgova Gradske skupštine tražio je od Vijeća Gradske četvrti očitovanje, u smislu članka 86. stavka 1 Statuta Grada Zagreba.

Otvorena je rasprava, gospodin Belanović ističe kako mišljenje Vijeća nema daljnjeg utjecaja te je on za sva pitanja po čl. 86. Statuta suzdržan.

Predsjednik vijeća stavlja na glasanje slijedeći Prijedlog Zaključka:

Vijeće Gradske četvrti Podsused-Vrapče neće donositi mišljenje vezano za prijedlog o preimenovanju Trga maršala Tita, k.č. 2745 k.o. Centar, obzirom da je riječ o lokaciji koja se ne nalazi na području Gradske četvrti Podsused-Vrapče.
Prijedlog je stavljen na glasanje


U raspravi sudjeluju: Dejan Kljajić, Dubravko Peroš, Stjepan Belanović, Ivka Bengez, Ivan Vukoja, Mihaela Ivšić

Nakon rasprave predsjednik stavlja na glasanje:

MIŠLJENJE

Vijeće Gradske četvrti Podsused-Vrapče neće donositi mišljenje vezano za prijedlog o preimenovanju Trga maršala Tita, k.č. 2745 k.o. Centar, obzirom da je riječ o lokaciji koja se ne nalazi na području Gradske četvrti Podsused-Vrapče.

Glasalo se na način: 6 za, 9 protiv 
Predsjednik predlaže 15 minuta stanke.

Nakon proteka stanke vijećnici se ponovno okupljaju. Predsjednik Vijeća predlaže prekid sjednice imajući na umu novonastalu situaciju u smislu nedovoljne pripremljenosti za nastavak raspravljanja po 2. točki dnevnog reda koja se odnosi na Prijedlog zaključka o preimenovanju trga maršala Tita.

Vijećnicima je napomenuto kako će poziv za nastavak sjednice dobiti u što kraćem roku.



Sjednica završila u 20,00
Zapisnik vodila: Margareta Cindrić Neuhold 

                       GRAD ZAGREB
GRADSKA ČETVRT PODSUSED-VRAPČE
     Vijeće Gradske četvrti Podsused-Vrapče
                  Zagreb, Sigetje 2
                                                                           
KLASA: 026-02/17-001/306
URBROJ:251-06-11-13-17-                                                                             
Zagreb,  31. srpanj 2017.             

ZAPISNIK
sa nastavka 3. sjednice Vijeća Gradske četvrti Podsused-Vrapče, održane 31. kolovoza 2017., s početkom u 18,00 sati u zgradi područnog ureda Susedgrad, Sigetje 2, mala dvorana, soba 316/III.

NAZOČNI VIJEĆNICI: Stjepan Belanović, Ivka Bengez, Aljoša Bosnar, Marija Brajdić Vuković, Željko Drniković, Mirko Hrgović, Mihaela Ivšić, Zdenko Jušić, Dejan Kljajić, Mirjana Marić, Dubravko Peroš, Želimir Schauer, Ivan Turković, Ivan Vukoja i Branka Zorić Cindrić
NENAZOČNI VIJEČNICI: Marija Brajdić Vuković
SJEDNICI SLUŽBENO NAZOČNI: Margareta Cindrić Neuhold – zapisničar

Konstatiranje da je na sjednici prisutna većina svih vijećnika, te da su zadovoljeni uvjeti za daljnji rad Vijeća.
Predsjednik Dejan Kljajić podsjeća na usvojen dnevni red i na usvojene zaključke Vijeća:
DNEVNI RED
11. Izmjene i dopune GUP-a:
c) Izgradnja Polivalentnog kompleksa park Blanje
d) Ivo Zeba
12. Prijedlog zaključka o preimenovanju trga – mišljenje
13. Prijedlog zaključka o izmjeni i dopuni Odluke o organizaciji i načinu naplate parkiranja - mišljenje
14. Prijedlog akcijskog plana upravljanja bukom u Gradu Zagrebu – očitovanje
15. Prijedlog Strateške studije utjecaja na okoliš Strategije razvoja Urbane aglomeracije Zagreb za razdoblje do 2020. i Nacrt prijedloga Strategije razvoja Urbane aglomeracije Zagreb do 2020. - mišljenje
16. Prijedlog zaključka za postavljanje luna parka Berto – mišljenje 
17. Prijedlog zaključka za raspored sredstava sa pozicije „ostali nespomenuti rashodi“
18. Rad komunalnog redarstva –izvješće
19. Prijedlozi zaključaka Vijeća na temelju zahtjeva građana, udruga i ustanova
20. Pitanja i prijedlozi

Točka 2. Prijedlog zaključka o preimenovanju trga – mišljenje

Odbor za imenovanje naselja ulica i trgova Gradske skupštine tražio je od Vijeća Gradske četvrti očitovanje, u smislu članka 86. stavka 1 Statuta Grada Zagreba.

Vijeće nije donijelo Zaključak s obzirom na ishod glasanja (za 7, protiv 5, 2 suzdržana)

Točka 3. Prijedlog zaključka o izmjeni i dopuni Odluke o organizaciji i načinu naplate parkiranja - mišljenje

Stručna služba gradonačelnika dostavila je Vijećima gradskih četvrti na mišljenje Odluku o izmjeni i dopuni odluke o organizaciji i načinu naplate parkiranja.

Vijeće s 9 glasova za i 5 suzdržanih donosi slijedeći zaključak:


Zaključak

Vijeće Gradske četvrti Podsused-Vrapče suglasno je s prijedlogom Odluke o izmjeni i dopuni Odluke o organizaciji i načinu naplate parkiranja.


Točka 4. Prijedlog akcijskog plana upravljanja bukom u Gradu Zagrebu – očitovanje

Gradski ured za energetiku, zaštitu okoliša i održivi razvoj zatražio je od Gradskog ureda za mjesnu samoupravu, dakle i od gradskih četvrti,  očitovanje o Akcijskom planu upravljanja bukom u gradu Zagrebu.

Akcijskim planom uređuje se između ostalog:
-   pravna osnova za provedbu plana
-   ocjena stanja buke, prepoznavanje problema i određivanje prioritetnih područja mjere upravljanja bukom, kao i rokovi za provođenje odabranih aktivnosti

Akcijski plan uključuje opis postojećih i predviđenih mjera zaštite od buke, te dugoročnu strategiju zaštite.

U raspravi sudjeluju: Dejan Kljajić, Dubravko Peroš, Mirko Hrgović, Stjepan Belanović, Zdenko Jušić, Ivka Bengez, Mirjana Marić, Mihaela Ivšić, Aljoša Bosnar

Vijeće s 8 glasova za, 1 glasom protiv i 5 suzdržanih donosi slijedeći zaključak:


Zaključak

Vijeće Gradske četvrti Podsused-Vrapče suglasno je s prijedlogom Akcijskog plana upravljanja bukom u gradu Zagrebu.


Točka 5. Prijedlog Strateške studije utjecaja na okoliš Strategije razvoja Urbane aglomeracije Zagreb za razdoblje do 2020. i Nacrt prijedloga Strategije razvoja Urbane aglomeracije Zagreb do 2020. - mišljenje 

Gradski ured za strategijsko planiranje i razvoj grada zatražio je od vijeća gradskih četvrti mišljenje o  Strateškoj studiji i Nacrtu prijedloga strategije.Vijeće s 8 glasova za i 6 suzdržanih donosi slijedeći zaključak:

Zaključak

Vijeće Gradske četvrti Podsused-Vrapče suglasno je  sa Strateškom studijom utjecaja na okoliš Strategije razvoja Urbane aglomeracije Zagreb za razdoblje do 2020. godine i Nacrtom prijedloga strategije razvoja Urbane aglomeracije Zagreb za razdoblje do 2020.

Točka 6. Prijedlog zaključka za postavljanje luna parka Berto – mišljenje 

Vijeću gradske četvrti Podsused-Vrapče obratio se Gradski ured za prostorno uređenje, izgradnju grada, graditeljstvo, komunalne poslove i promet sa zamolbom za davanje mišljenja po zahtjevu Berta Ritera iz Velike Gorice, Jagodno 85, za postavljanje lunaparka na javnu površinu, na k.č.br. 1000 k.o. Stenjevec, u Zagrebu, Park 101. brigade u vremenu od 15.10.2017. do 15.11.2017. 

Mišljenje je zatraženo i od  Vijeća Mjesnog odbora Gajnice, koje je na 2. sjednici održanoj 24. srpnja 2017. donijelo Zaključak kako nisu suglasni s postavljanjem luna parka BERTO na javnu površinu, k.č.br. 1000 k.o. Stenjevec, u Zagrebu, Park 101. brigade u vremenu od 15.10.2017. do 15.11.2017. Vijeće s 13 glasova za i 1 protiv donosi sijedeći:

Zaključak

Vijeće Gradske četvrti Podsused-Vrapče nije suglasno da se gospodinu Bertu Riteru, iz Velike Gorice, Jagodno 85 izda odobrenje za postavljanje luna parka u Parku 101. brigade HV u Gajnicama na javnoj površini, na betonski dio parka, k.č. 1000 k.o. Stenjevec, u vremenu od 15. listopada do 15 studenog 2017.


Točka 7. Prijedlog zaključka za raspored sredstava sa pozicije „ostali nespomenuti rashodi“

U raspravi sudjeluju: Dejan Kljajić, Mirjana Marić, Dubravko Peroš, Ivka Bengez, Aljoša Bosnar, Zdenko Jušić
Nakon što se predsjednik izuzeo od glasanja po pojedinim točkama Vijeće jednoglasno donosi:

Zaključak

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  162-3299 „ostali nespomenuti rashodi poslovanja „ Gradske četvrti Podsused – Vrapče“ za financiranje projekta „Radionice za djecu i mlade“ u iznosu od  3.500,00 kn. za  Udrugu „Potepuhi iz Zagreba“.



Zaključak

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  162-3299 „ostali nespomenuti rashodi poslovanja „ Gradske četvrti Podsused – Vrapče“ za prijevoz autobusom u Osijek za članove udruge u iznosu od  1.000,00 kn. za Lovačku udrugu „Fazan“.

Zaključak

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  162-3299 „ostali nespomenuti rashodi poslovanja „ Gradske četvrti Podsused – Vrapče“ za nabavu materijala za održavanje planinarskih puteva u iznosu od  4.000,00 kn. za Planinarsko društvo „Vrapče“.

Zaključak

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  162-3299 „ostali nespomenuti rashodi poslovanja „ Gradske četvrti Podsused – Vrapče“ za aktivnosti udruge  u iznosu od  5.000,00 kn. za  Udrugu Sv. Vinka Paulskog.

Zaključak

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  162-3299 „ostali nespomenuti rashodi poslovanja „ Gradske četvrti Podsused – Vrapče“ za nabavu izviđačkih odora u iznosu od  3.500,00 kn. za družinu izviđača  GOLUB MIRA.

Zaključak

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  162-3299 „ostali nespomenuti rashodi poslovanja „ Gradske četvrti Podsused – Vrapče“ za nabavu sportske opreme od  4.980,80 kn. za TAEKWANDO KLUB SUSEDGRAD SOKOL.
Zaključak

Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502, Pozicija  162-3299 „ostali nespomenuti rashodi poslovanja „ Gradske četvrti Podsused – Vrapče“ za nabavu sportske opreme u iznosu od  3.500,00 kn. za Klub odbojke na pijesku „Vrapče“.

Točka 8. Rad komunalnog redarstva –izvješće

Gradski ured za mjesnu samoupravu zatražio je mišljenje vijeća gradske četvrti i vijeća mjesnih odbora o radu komunalnog i prometnog redarstva. 

Na sjednicama koje su se održale tijekom kolovoza mjesni odbori raspravljali su o navedenoj temi, te su načelno zadovoljni s radom komunalnog i prometnog redarstva. 

Vijeće s 10 glasova za, 1 glasom protiv i 3 suzdržanih donosi slijedeći zaključak:

Zaključak

Vijeće Gradske četvrti Podsused-Vrapče nije u potpunosti zadovoljno  radom komunalnog i prometnog redarstva na području Gradske četvrti Podsused-Vrapče


Točka 9.  Prijedlozi zaključaka Vijeća na temelju zahtjeva građana, udruga i ustanova

Vijeće mjesnog odbora Perjavica-Borčec tražilo je od Vijeća Gradske četvrti donošenje zaključka. Vijeće Gradske četvrti sa 13 glasova za i 1 suzdržanim glasom donosi slijedeći:

Zaključak

Vijeće gradske četvrti Podsused-Vrapče traži od “VODOOPSKRBE I ODVODNJE” d.o.o. da u svoje programe uvrsti projektiranje i izgradnju  odvodnje u ulici Dubje, cca 500m.

Temeljem zahtijeva građana Vijeće jednoglasno donosi slijedeći: 

Zaključak

Vijeće gradske četvrti Podsused-Vrapče traži od Zagrebačkog holdinga, d.o.o. Podružnice “ZET” da autobusna linija br. 143 Vrapčanska aleja – Orešje ponovno prometuje nedjeljom i to 2 polaska ujutro i 2 polaska popodne.


Vijeću gradske četvrti Podsused-Vrapče obratio se predsjednik Nogometnog Kluba Vrapče, G. Tomo Kačinari sa molbom za rješavanje pravne nesigurnosti oko korištenja poslovnog prostora navodno u vlasništvu Grada Zagreba. 
U raspravi sudjeluju: dejan Kljjić, Dubravko Peroš, Stjepan Belanović, Zdenko Jušić, Aljoša Bosnar

Vijeće jednoglasno donosi slijedeći:
Zaključak

Vijeće Gradske četvrti Podsused-Vrapče traži od Gradskog ureda za imovinsko-pravne poslove i imovinu grada očitovanje s identifikacijom za zemljišne knjige s kopijom katastarskog lista za česticu br. 1446/1 te na temelju navedenog i vlasnički list.

Gradski ured za prostorno uređenje, izgradnju grada, graditeljstvo, komunalne poslove i promet zatražio je mišljenje Vijeća Gradske četvrti Podsused-Vrapče o korištenju javne površine  od strane Udruge za zaštitu okoliša „Eko-2000 u svrhu održavanje programa Podsusedskih svečanosti u terminu od 12. rujna 2017. do prosinca 2017. 
Zahtjev je upućen i Vijeću Mjesnog odbora Podsused, te su se članovi Vijeća na 3. sjednici od 21. kolovoza 2017. izjasnili kako su suglasni s naprijed navedenim održavanjem programa. Vijeće jednoglasno donosi slijedeći:
Zaključak

Vijeće Gradske četvrti Podsused-Vrapče suglasno je s održavanjem programa Podsusedskih svečanosti u organizaciji Udruge za zaštitu okoliša „Eko-2000“ od 12. rujna 2017. do prosinca 2017. na lokacijama Podsusedski trg ispred objekta MS i Starog grada Susedgrada.


Točka 10.  Pitanja i prijedlozi

- Gospođa Mihaela Ivšić ukratko obrazlaže materijale dostavljene mailom u Gradsku četvrt, a koji se odnose na posljedice nevremena koje je zadesilo zapadni dio grada, posebice zgradu u kojoj se nalazi Knjižnica Podsused, na lokaciji Podsusedski trg 3,

- Gospodina Željko Drniković pita u kojoj je fazi izrada projektne dokumentacije za uređenje Tržnice Vrapče,

- Gospodin Stjepan Belanović predlaže osiguravanje sredstava za kupnju laptopa ili tableta za vijećnike u svrhu lakše i brže komunikacije,

- Gospodin Mirko Hrgović, predlaže da se od Gradskog ureda za prostorno uređenje, izgradnju Grada, graditeljstvo, komunalne poslove i promet zatraži očitovanje je li održavanje podvožnjaka kod Škorpikove ulice uključeno u program održavanja i što se planira poduzeti u svrhu poboljšanja prometovanja podhodnikom za vrijeme kišnog razdoblja, 

- Gospodin Zdenko Jušić predlaže vraćanje nadstrešnice na autobusnoj stanici Čileanska 5,7,9, te pita o postavljanju javne rasvjete na Zelenoj magistrali,

- Gospodin Dubravko Peroš, predlaže kontinuirano održavanje okoliša od strane Zrinjevca, oko kapelice Sv. Martina Pustinjaka, koja je spomenik  0 kategorije u Podsusedu. Također pita zašto je uklonjen zeleni otokom u ulici Potok,

- Gospođa Mihaela Ivšić predlaže postavljanje videonadzora kao i izradu natpisa koji bi educirao građane o načinu ostavljanja otpada na zelenim otocima, te strogo kažnjavanje onih koji se toga na pridržavaju,

- Gospođa Branka Zorić Cindrić objašnjava način odlaganja otpada na području njezina Mjesnog odbora. Također pita tko je vlasnik stare policijske postaje u Gajnicama,

- Gospođa Ivka Bengez pita u čijem je vlasništvu slivnik oborinskih voda na lokaciji Podsusedsko dolje 42., te tko je zadužen za njegovo održavanje, traži se eventualno izmještavanje navedenog slivnika,

- gospođu Mihaelu Ivšić zanima tko je zadužen za čišćenje Područnog ureda Susedgrad, Sigetje 2,
- Gospođa Mirjana Marić predlaže, radi bolje informiranosti, dobivanje na mail svih vijećnika obavijesti o početku radova na području gradske četvrti Podsused-Vrapče,

- Gospodin, Aljoša Bosnar moli za postavljanje zelenog otoka u ulici Rukavec,

- Gospodin Mirko Hrgović pita tko je nadležan za rješavanje problema divljih svinja na području Gornjeg Stenjevca i Lisičine, kao i za problem zaprašivanja komaraca na ovom području.






Sjednica završila u 20,00
Zapisnik vodila: Margareta Cindrić Neuhold 

